31/01/2011 | Administración LocalMunicipal
Ames
Edicto non notificados S-09 “Raices”. Cambio sistema. dec.1431/2010

Mediante decreto nº 1431/2010, dictado polo Alcalde-Presidente do Concello de Ames, dáse resolución ao procedemento de cambio de sistema de actuación do S-09 “RAICES”, cambiando do indirecto de concerto inicialmente previsto ao directo de cooperación. Unha vez practicadas as notificacións individualizadas, procédese a publicación deste edicto cos interesados dos que non consta a súa recepción, así como o contido íntegro da devandita resolución e o réxime de recursos.1.- Raymond Anthony Pablo Ricardo Mesa Dogariu 2.- Catalina Francisca Murria Necega “DECRETO 1431/2010” RESOLUCIÓN PROCEDEMENTO DE CAMBIO DE SISTEMA DE ACTUACIÓN S-09 Carlos A. Fernández Castro, Alcalde do Concello de Ames (A Coruña) á vista dos seguintes FEITOS - Con data 6 de novembro de 2004 o Pleno do Concello adoptou acordo de aprobación definitiva do Plan parcial do sector de solo urbanizable S-09 “Raíces”, cuxa iniciativa de planeamento correspondíalle a “Raíces de Milladoiro, S. L.”. O plan de etapas establecía un prazo para a finalización das obras de urbanización de 2 anos desde a aprobación do plan parcial. - O 3 de febreiro de 2005 aprobouse definitivamente o proxecto de equidistribución do ámbito -modificación aprobada o 11 de xaneiro de 2006- no que constitúese a entidade urbanística de xestión, EUX, para a execución polo sistema de concerto, por “Raíces de Milladoiro, S. L.”, á sazón único propietario dos terreos afectados. - O 5 de outubro de 2004 (R. E. Nº 8.748) e 4 de febreiro de 2005 (R. E. Nº 1.281) Raíces de Milladoiro, S. L. presenta avais do Banco de Sabadell, S. A., por importes de 186.668,35 € (R. E. A. Nº 378858) o primeiro, e de 158.331,65 € (R. E. A. Nº 391729) para responder das obrigas derivadas da implantación dos servizos e a execución das obras de urbanización no sector S-09, con compromiso de pago ao primeiro requirimento da Tesourería municipal. - O 26 de outubro de 2009, a “comunidade de propietarios residencial raíces” presenta escrito polo que solicita ao Concello a realización de actuacións ante a situación de abandono da urbanización en cuestión. - Pese a non rematarse a obra urbanizadora, o 26 de xaneiro de 2010 preséntanse solicitudes de licencia de primeira ocupación de parte das edificacións no ámbito: para as vivendas illadas sitas nas parcelas 1-7 solicitou “Raíces do Milladoiro, S. L.” (R. E. Nº 1.255) e para a acaroada 30 solicitou o Banco Español de Crédito, S. A. (R. E. Nº 1.254) - No Decreto 533/2010 de incoación do presente procedemento transcribiuse informe emitido o 20 de maio de 2010 pola arquitecta municipal, no que se relacionan as deficiencias e carencias da obra urbanizadora, que impiden a súa recepción e conseguinte outorgamento de licencias de primeira ocupación. - O 30 de setembro de 2010, a entidade “Arzo” presenta escrito en nome da “comunidade de propietarios do Residencial Raíces” no que alega que aínda que transcorreron dous meses desde a notificación do Decreto 533/2010 de incoación do procedemento de cambio de sistema, as fincas da urbanización seguen a ter maleza que se achega aos “chalets habitados”. 1. Con carácter previo, cómpre lembrar que a representación da comunidade de propietarios, dentro e fora de xuízo, corresponde ao Presidente desta. Non acreditandose a representación que supostamente ostenta a entidade “Arzo”da devandita comunidade, o que, tratándose de alegacións, non impide que se teñan por efectuadas, pero que, cara a eventual interposición de recursos que contra a resolución definitiva procedan, deberá mostrar do xeito establecido no art.32 Lei 30/92, de Réxime Xurídico das Administracións Públicas e do Procedemento Administrativo Común, LRX. PAC.2. Por outra banda, cómpre clarexar a alegante a diferencia entre o procedemento de cambio de sistema que se está a tramitar polo incumprimento do deber de urbanizar por parte da EUX e o procedemento de orde de execución que, de ser o caso, se incoe por mor da maleza á que alude, feito que podería ser constitutivo, no seu caso, dun incumprimento do deber de conservar os terreos en condicións de seguridade, salubridade e ornato público, por parte dos seus propietarios. O procedemento de cambio de sistema incoouse mediante Decreto 533/2010, resolución que contiña a relación das deficiencias e carencias da obra urbanizadora, que impiden a recepción da mesma así como o conseguinte outorgamento de licencias de primeira ocupación. Mediante dito Decreto resolvíase iniciar o procedemento de cambio de sistema, non concluílo, e mentres non haxa unha resolución que poña fin ao mesmo, non se podía dar comezo á execución material do actuado, nin habería título habilitante para outros procedementos, como o de incautación de avais ou o de contratación da obra precisa para finalizar a urbanización. O fin último do procedemento de cambio de sistema é a consecución do remate da urbanización, entendendo dito término non na acepción común de “núcleo residencial urbanizado”, como conxunto que inclúe urbanización e edificación, como infire a alegante, senón co significado urbanístico de apertura de rúas e dotación de servizos, razón pola que no Decreto 533 só referíanse as deficiencias existentes na urbanización e elementos propios desta, tales como beirarrúa, calzada, postes de media ou conexión de pluviais. En canto a alusión que fai a alegante dá proximidade da maleza aos “chalets habitados”, cómpre facer un recordatorio legal: non se pode facer uso do edificado mentres non se conceda licencia de primeira ocupación. Licencia que só poderá concederse logo de cumprido o deber de urbanizar, pois, como establece o propio Plan Parcial do ámbito, apartado 1.4, “las licencias de primera ocupación de las viviendas está condicionada al remate de las obras de urbanización del ámbito, siempre en perfecto estado para su utilización y entrega”. Por tanto, procedería desestimar as alegacións formuladas por “Arzo” ao non gardar relación os motivos nela esgrimidos co presente procedemento de cambio de sistema de actuación.3. O procedemento de modificación apróbase polo municipio, de oficio ou por instancia dos particulares interesados, logo da información pública por prazo de vinte días mediante anuncio que se publicou no Boletín Oficial da Provincia, BOP, Nº 150, do 9 de agosto, con notificación individualizada aos propietarios afectados. No presente caso, notificouse a Raíces de Milladoiro, S. L., aos propietarios que figuran no Rexistro da Propiedade, as Entidades avalistas, e outros interesados que figuraban no procedemento, non constando a presentación de máis alegacións que a enriba referida. Polo exposto, esta Alcaldía RESOLVE PRIMEIRO.- Desestimar ás alegacións formuladas por “Arzo”, polas razóns expostas no corpo desta resolución. SEGUNDO.- Poñer fin ao procedemento de modificación de sistema de actuación, por transcurso dos prazos fixados no plan de etapas do plan parcial do S-09, sen que se rematen as obras de urbanización, cambiando do indirecto de concerto inicialmente previsto ao directo de cooperación. Execución directa que, de ser o caso, a Administración poderá acometer con cargo aos avais presentados e/ou patrimonio dos obrigados. TERCEIRO.- Notifíquese a presente resolución ás partes interesadas coa indicación de que contra a mesma cabe interpoñer recurso de reposición, con carácter potestativo, ante o mesmo órgano que a ditou, no prazo dun MES (Disposición transitoria segunda, en relación cos artigos 107, 116 e 117 da Lei 4/99, do 13 de xaneiro, de modificación da Lei de Réxime Xurídico e do Procedemento Administrativo Común) e/ou recurso contencioso administrativo, no prazo de DOUS MESES, a contar dende o día seguinte o da recepción da presente notificación (art.46 da Lei 29/98, do 13 de xullo, Reguladora da Xurisdición Contencioso Administrativa)”. Ames, 21 de xaneiro de 2011 O Alcalde, Asdo: Carlos A. Fernández Castro.